किसान महोत्सव का करेंगे उद्घाटन, सलूंबर में होगी सभा, रात्रि विश्राम डूंगरपुर
मुख्यमंत्री अशोक गहलोत का उदयपुर का कार्यक्रम फाइनल हो गया है। जिला प्रशासन व पुलिस ने उनकी यात्रा को लेकर तैयारियां तेज कर दी है। मुख्यमंत्री के यात्रा के जारी हुए कार्यक्रम के तहत वे 26 जून की सुबह उदयपुर आएंगे।
मुख्यमंत्री अशोक गहलोत का उदयपुर का कार्यक्रम फाइनल हो गया है। जिला प्रशासन व पुलिस ने उनकी यात्रा को लेकर तैयारियां तेज कर दी है। मुख्यमंत्री के यात्रा के जारी हुए कार्यक्रम के तहत वे 26 जून की सुबह उदयपुर आएंगे।
तय कार्यक्रम के अनुसार मुख्यमंत्री 26 जून की सुबह 10 बजे जयपुर से हेलिकॉप्टर से रवाना होकर सुबह 11.15 बजे उदयपुर पहुंचेंगे। वे 11.30 बजे बलीचा स्थित गौण मंडी प्रांगण में किसान महोत्सव का उद्घाटन करेंगे। मुख्यमंत्री दोपहर 1.30 बजे सलूंबर जाएंगे और वहां पर वे सलूंबर को जिला घोषित किए जाने पर धन्यवाद सभा को संबोधित करेंगे। सभा सलूंबर के राजकीय उच्च माध्यमिक स्कूल में होगी। मुख्मंत्री इसके बाद डूंगरपुर के लिए रवाना होंगे और वहां कार्यक्रमों में भाग लेकर रात्रि विश्राम डूंगरपुर ही करेंगे।